A határozati javaslat elfogadásához
egyszerű többség szükséges, 
az előterjesztés nyilvános ülésen tárgyalható! 

19. számú előterjesztés

Alsónyék Község Önkormányzata Képviselő-testületének 2025. március 12-én
08.30 órakor megtartandó ülésére


Alsónyék Község Önkormányzata VP6-7.2.1.1-21 kódszámú Nyéki-hegyi út fejlesztése I. ütem című pályázatával kapcsolatos tájékoztatás


	
Előterjesztő: Molnár István János polgármester

Készítette: Bozsolik Zoltán mb. városüzemeltetési irodavezető

Törvényességi ellenőrzést végezte: dr. Firle-Paksi Anna aljegyző

Tárgyalja:
Gazdasági és Szociális Bizottság 2025.03.12.



Tisztelt Képviselő-testület!
Korábban több alkalommal tájékoztatásra került a Képviselő-testület a Nyéki-hegyi út fejlesztése I. ütem című pályázattal kapcsolatos finanszírozási és támogatási összeg csökkentési problémákkal kapcsolatban is.

A kivitelező által benyújtott végszámla és pótmunka számla a számlán feltüntetett kifizetési határnapon nem került átutalásra, mivel az önkormányzat nem rendelkezett olyan összegű saját forrással, ami ezt lehetővé tette volna. A Magyar Államkincstártól 2025.01.30. és
2025.02.13. napon érkezett meg a 2023.12.20-án és 2024.08.14-én benyújtott kifizetési kérelmekhez kapcsolódó kifizetések. Így csak ezt követően lehetett a számlákkal kapcsolatos kifizetéseket indítani.
A végszámlában alvállalkozói teljesítésről nyilatkozott a vállalkozó. Így csak az alvállalkozói díjak kerülhettek átutalásra 2025.02.03. és 2025.02.13. napokon. A vállalkozó 2025.02.17. napon igazolta az alvállalkozó felé történő teljesítést, így még azon a napon kiegyenlítésre került a fővállalkozói teljesítés összege. Ezzel a végszámla teljes egészében kiegyenlítésre került.
A pótmunkára vonatkozó 1.sz. szerződés módosítás Irányító Hatóság általi támogató utóellenőrzési jelentése 2025.02.14. kelt. A jelentés támogató tartalma esetén jogosult a vállalkozó a pótmunka összegére. Ennek megfelelően a pótmunka teljes összege – mivel alvállalkozói teljesítést nem tartalmazott - 2025.02.14. napon kiegyenlítésre került.
A számlák ki nem fizetése kapcsán a vállalkozó adósságrendezési eljárást kezdeményezett a Szekszárdi Törvényszéken. A végzésben megadott határidőn belül az önkormányzat nyilatkozott, hogy a tartozás már nem áll fenn, az teljes körűen kiegyenlítésre került. A nyilatkozathoz csatolásra került a vállalkozó nyilatkozata, melyben rögzíti, hogy a számlák teljesítésre kerültek.

2025. március 3. napon átvételre került a Szekszárdi Törvényszék újabb végzése. Ebben nyilatkozatot kért a kivitelező által megadott késedelmi kamat és behajtási költségáltalány igény tekintetében az alábbi összegekre vonatkozóan:



[image: ]


A végzésben megadott határidőn belül a polgármester nyilatkozik, hogy a vállalkozó által megadott késedelmi kamat és behajtási költségátalány igényt az alábbiak szerint vitatja.
[bookmark: _GoBack]
Önkormányzatunk a kamatfizetésre vonatkozó egyeztetést nem utasította el, egyedül a kamatfizetési kötelezettség teljeskörű elismerését, 8 napon belüli, közjegyzői okiratba foglalását, pont abból a célból, mert a kamatfizetés mértéke vitássá vált Felek között, ugyanis:

1. A WSCSA9942133 (95.381.613 Ft összegű) sorszámú végszámla teljeskörű megfizetése tekintetében önkormányzatunk az MVH-Force Zrt.-vel történt hosszas (hónapokon átnyúló) egyeztetést követően 2025. február 12. napján került egyáltalán abba a helyzetbe, hogy a számla alvállalkozói teljesítésének végleges összegét megismerhette (ennek hiányában történt pénzügyi teljesítés esetében önkormányzatunk jogszabályt, valamint a pályázathoz kapcsolódó támogatói okiratban foglalt kötelezettségeit sértett volna meg) és a számla teljeskörű pénzügyi teljesítésére lehetősége nyílt. Ezen állítás igazolására mellékelten csatoljuk az MVH-Force Zrt. által kiálltott számlával egy tekintet alá eső okiratot. Ha az ügyletről kibocsátott eredeti számla valamely adatát utóbb számlával egy tekintet alá eső okirattal megváltoztatják, akkor a számla és az annak adatát megváltoztató okirat együttesen képezi az ügylet bizonylatát. 
1. A projekthez kapcsolódó és adósságrendezési eljárás megindításánál benyújtott WSCSA9942132 (27.823.318 Ft összegű) sorszámú pótmunka számla esetében felek között fennálló vállalkozási szerződés I. módosításának V. „Egyéb rendelkezések” megnevezésű fejezet 2. pontja szerint („Megrendelő kijelenti, hogy a pótmunka összegét 95%-ban , azaz nettó 26.432.152,- Ft összegig a VP 3391744513 iratazonosító számú támogatói okirat terhére fizeti, míg nettó 1.391.166,-Ft összeget (a pótmunka 5%-át) intézményi költségvetése terhére fizeti meg. Felek kijelentik, hogy a pótmunka összegére csak abban az esetben tarthat igényt a Vállalkozó, ha a szerződés módosítást a VP Irányító Hatósága utóellenőrzési jelentés formájában támogathatónak minősíti.”) a Vállalkozó abban az esetben tarthat igényt, ha a szerződés módosítást a VP Irányító Hatósága utóellenőrzési jelentés formájában támogathatónak minősíti. Ezen minősítés 2025. február 14. napján kelt, önkormányzatunk az irat napjának keltén intézkedett a pótmunka megfizetéséről, az utalás teljesítésre került. 





Határozati javaslat:

Nyéki-hegyi út fejlesztése I. ütem című projekttel kapcsolatos tájékoztató elfogadására

Alsónyék Község Önkormányzata Képviselő-testülete a Nyéki-hegyi út fejlesztése I. ütem című projekttel kapcsolatos tájékoztatót elfogadja.

Határidő: 2025. március 31.
Felelős: Dr. Firle-Paksi Anna aljegyző
	  (a határozat megküldéséért)

Határozatról értesül:  Bátaszéki KÖH Pénzügyi Iroda
			Bátaszéki KÖH Városüz. Iroda
		           irattár

